钦定古今图书集成/历象汇编/庶征典/第169卷 > 《田家五行》 > 后汉
## 钦定古今图书集成/历象汇编/庶征典/第169卷 > 《田家五行》 > 后汉

### 光武帝建武十三年获白兔

按：《后汉书光武帝本纪》：“建武十三年九月，日南徼外
蛮裔献白兔。”

按：《宋书符瑞志》：“建武十三年九月，南越献白兔。”

### 章帝建初七年获白鹿

按：《后汉书章帝本纪》：建初七年：“冬十月癸丑，西巡狩，
进幸槐里岐山，获白鹿。”

按：《宋书符瑞志》：“建初七年十月，车驾西狩，得白鹿于
临平观。”

### 元和二年麒麟见

按《后汉书。章帝本纪》。不载　按《宋书。符瑞志》。元和二
年以来至章和元年，凡三年，麒麟五十一见郡国。
“元和　年，九尾狐见。白鹿，白兔见。”

按《后汉书。章帝本纪》。不载　按《宋书符瑞志》。“元和中。
九尾狐见郡国。白鹿见郡国。白兔见郡国。”

### 安帝延光三年白鹿白虎麒麟见

按：《后汉书安帝本纪》：延光三年“六月辛未，扶风言白
鹿见雍。秋七月，颍川上言，白鹿、麒麟见阳翟。八月戊
子，颍川上言麒麟一、白虎二见阳翟。”

按：《宋书符瑞志》：“延光三年七月，白鹿见左冯翊。
延光四年，麒麟见。”

按：《后汉书安帝本纪》：“四年春正月壬午，东郡言麒麟
一，见濮阳。”

### 顺帝阳嘉元年狼杀人

按《后汉书顺帝本纪》：阳嘉元年冬十一月，望都、蒲阴，
狼杀女子九十七人。诏赐狼所杀者钱，人三千。　按
《五行志》：阳嘉元年十月中，望都、蒲阴，狼杀童儿九十
七人。时李固对策，引京房《易传》曰：“君将无道，害将及
人，去之深山全身，厥灾狼食人。”陛下觉寤比，求隐滞，
故狼灾息。

〈注〉《东观书》曰：中山相朱遂到官，不出奉祠北岳，诏曰：“灾暴缘类，符验不虚，政失厥中，狼灾为应，至乃残食孩幼，朝廷愍悼，思惟咎征，博访其故。山岳尊灵，国所望秩，而遂比不奉祠，怠慢废典，不务恳恻，淫刑放滥，害加孕妇，毒流未生，感和致灾。其详思改救，追复所失，有不遵宪，举正以闻。”

### 桓帝永兴元年白鹿见

按：《后汉书桓帝本纪》：“永兴元年春二月，张掖言白鹿
见。”

### 永康元年白兔见

按：《后汉书。桓帝本纪》：“永康元年十一月，西河言白兔
见。”

### 灵帝建宁 年群狼啮人

按《后汉书。灵帝本纪》。不载　按《五行志》。“建宁中。群狼
数十头。入晋阳南城门啮人。”

### 光和三年虎见平乐观及宪陵

按《后汉书灵帝本纪》。不载　按《五行志注》。《袁山松书》
曰。光和三年正月。虎见平乐观。又见宪陵上啮卫士。
蔡邕封事曰：“政有苛暴。则虎狼食人。”

### 献帝延康元年麒麟白虎见

按《后汉书献帝本纪》不载。　按《宋书符瑞志》，“延康元
年，麒麟十见郡国。四月丁巳，饶安县言白虎见。又郡
国二十七言白虎见。”